Tampa Bay tiivistää rivinsä toiseen finaaliin! Ota tipsi talteen ja käytä tarjous hyväksesi! LUNASTA TARJOUS

Porsche GT3 Cup Challenge -rata-autoilusarjan neljäs osakilpailu ajettiin lauantaina 16. heinäkuuta Jurvan Botniaringillä. Yksi kuljettaja oli jälleen ylitse muiden, sillä Est1Race-tiimin Raimo Kulli ajoi aika-ajoissa paalupaikalle sekä voitti molemmat kilpailulähdöt.

Ensimmäisessä kilpailulähdössä rytisi heti sillä seurauksella, että Daniel Skurnik ja Tommi Haru joutuivat jättämään lopulta koko kilpailupäivän kesken. Onneksi tilanteesta selvittiin kuitenkin pelkillä peltivaurioilla.

Raimo Kullin jälkeen lähdössä toiseksi ajoi Wasa GT3 Racingin Johan Westergård jääden kärjestä vajaat 0,3 sekuntia ja kolmanneksi Relaa Racingin Emil Westman, joka jäi Kullista reilut 3,1 sekuntia.

Toisessa lähdössä Kulli karkasi jälleen heti lähdössä muilta, eikä nopeaa virolaista saanut kukaan enää sen jälkeen kiinni. Toiseksi tullut Emil Westman teki tosin kaikkensa ja hiillosti Kullia ankarasti, mutta ohitukseen se ei tällä kertaa riittänyt.

Westman jäi lopulta Kullista vain reilut 0,4 sekuntia. Kolmanneksi lähdössä tuli Johan Westergård, jolla eroa Kulliin kertyi lopulta 0,9 sekuntia.

Sarjan mestaruuspisteissä toiseksi nousseella Kullilla oli voitoista huolimatta ongelmia Porschensa takapään kanssa.

– Nyt oli sinänsä täydellinen viikonloppu, että olin nopein aika-ajoissa sekä voitin molemmat kilpailulähdöt. Kilpailuissa oli kuitenkin vähän haasteita auton perän kanssa ja se meinasi lipsua. Lisäksi treenaaminen jäi tällä kertaa aika vähälle, joten nämä asiat huomioon ottaen kilpailupäivä meni oikein hyvin, Kulli iloitsi.

Ratamoottoripyöräilijä Mika Kallio osallistui Botniaringillä avoimeen Time Trial -luokan kilpailuun Porsche 911 GT3 Cup Type 997 -autolla. Kallion ensimmäinen kilpailuviikonloppu Porsche ratissa sujui upeasti ja tuloksena oli luokkavoitto.

– Voittoahan tietysti aina lähdetään hakemaan. Nyt täytyy tietysti ottaa huomioon, että meillä oli aika eritasoisia Porscheja ja minulla sillä puolella kyllä selkeää ylivoimaa. Kuljettajasta ei ehkä tällä kertaa tämä tulos ollut niinkään kiinni. Mieltä lämmittää kuitenkin erityisesti se, että sain ajettua hyviä kierrosaikoja ja kyllä tästä kipinä syttyi.

– Mieli tekisi ehdottomasti ajaa Porschella lisää. Konsepti toimi hienosti ja kiitokset kaikille tässä projektissa mukana olleille. Huomenna sunnuntaina palataan kuitenkin niin sanotusti arkeen ja suuntaan Red Bull Ringille Itävaltaan KTM-tallin kanssa MotoGP-sarjan virallisiin testeihin, jotka alkavat tiistaina, Kallio kertoi.

Porsche GT3 Cup Challenge -sarja jatkuu elokuun 27. päivä Alastarolla, missä järjestetään samalla myös huippusuosittu Porsche Club Festival -tapahtuma.

Epäviralliset tulokset, Porsche GT3 Cup Challenge, osakilpailu 4/5 Botniaring, Jurva, 16.7.2016

Lähtö 1

1. Raimo Kulli 21.05,462

2. Emil Westman + 0,071

3. Johan Westergård + 0,149

4. Raimo Niemi + 0,877

5. Tom Nylund + 0,976

6. Tommi Haru + 1,544

7. Julle Laivola + 1,575

8. Roope Rinne-Laturi + 2,259

9. Daniel Skurnik + 2,496

10. Clas Palmberg + 3,559

Lähtö 2

1. Raimo Kulli 19.43,987

2. Emil Westman + 0,4643

3. Johan Westergård + 0,907

4. Tom Nylund + 15,878

5. Julle Laivola + 19,148

6. Raimo Niemi + 19,724

7. Roope Rinne-Laturi + 29,415

8. Clas Palmberg + 42,911

Epäviralliset mestaruuspisteet

1. Emil Westman 239,5

2. Raimo Kulli 206

3. Raimo Niemi 205,5

4. Tom Nylund 191

5. Johan Westergård 183

6. Clas Palmberg 183

7. Julle Laivola 181

8. Daniel Skurnik 130,5

9. Tommi Haru 127

10. Mikko Autio 32

11. Oliver Tiirmaa 32

12. Roope Rinne-Laturi 16

13. Juha Nisula 8

Epäviralliset tiimimestaruuspisteet

1. Relaa Racing 222,5

2. Wasa GT3 Racing 187

3. Maarakennus M. Laivola 154

Lähde: Porsche GT3 Cup Finlandin tiedote

Ota 20 ilmaiskierrosta

Ei omaa rahaa, ei riskiä

Avaa pelitili Lucky Dinolle.

Saat heti ilman omaa rahaa 20 ilmaiskierrosta Narcos-peliin!

Tallettajille lisäksi jopa 400€ bonus + 100 ilmaiskierrosta lisää.